CELEX: 32022D0624
Language: hr
Date: 2022-04-12 00:00:00
Title: Provedbena odluka Komisije (EU) 2022/624 оd 12. travnja 2022. o završetku djelomične privremene revizije antidampinških mjera koje se primjenjuju na uvoz određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Rusije

13.4.2022   
               
               
                  HR
               
               
                  Službeni list Europske unije
               
               
                  L 115/185
               
            
         PROVEDBENA ODLUKA KOMISIJE (EU) 2022/624
         оd 12. travnja 2022.
         o završetku djelomične privremene revizije antidampinških mjera koje se primjenjuju na uvoz određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Rusije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 1.,
         budući da:
         1.   POSTUPAK
         
         1.1.   Mjere na snazi
         
         
                     (1)
                  
                  
                     Provedbenom uredbom (EU) 2017/1795 (2) („izvorna uredba”) Europska komisija („Komisija”) uvela je konačnu antidampinšku pristojbu na uvoz određenih plosnatih valjanih proizvoda od željeza, nelegiranog čelika ili drugog legiranog čelika, neovisno jesu li u kolutima ili ne (uključujući proizvode koji su odrezani na određenu dužinu i „uske trake”), samo toplovaljanih i dalje neobrađenih, koji nisu platirani niti prevučeni, podrijetlom, među ostalim, iz Rusije („proizvod iz postupka revizije”).
                  
               1.2.   Zahtjev za reviziju
         
         
                     (2)
                  
                  
                     Komisija je primila zahtjev za djelomičnu privremenu reviziju u skladu s člankom 11. stavkom 3. Uredbe (EU) 2016/1036 („osnovna uredba”). Zahtjev za reviziju podnio je Eurofer („podnositelj zahtjeva”) u ime proizvođača iz Unije, a ograničen je na ispitivanje dampinga jednog ruskog proizvođača izvoznika, društva PAO Severstal („Severstal”).
                  
               
                     (3)
                  
                  
                     Pristojba uvedena izvornom uredbom fiksna je pristojba u rasponu od 17,6 EUR/tona do 96,5 EUR/tona na uvoz pojedinačno navedenih proizvođača izvoznika u Rusiji, uz stopu preostale pristojbe od 96,5 EUR/tona na uvoz od svih ostalih društava u Rusiji. Konačna antidampinška pristojba uvedena na uvoz društva Severstal iznosi 17,6 EUR/tona.
                  
               1.3.   Pokretanje djelomične privremene revizije
         
         
                     (4)
                  
                  
                     Komisija je odlučila pokrenuti djelomičnu privremenu reviziju u skladu s člankom 11. stavkom 3. osnovne uredbe, ograničenu na ispitivanje dampinga društva Severstal. Komisija je 18. siječnja 2021. objavila Obavijest o pokretanju postupka u Službenom listu Europske unije (3) („Obavijest o pokretanju postupka”).
                  
               
                     (5)
                  
                  
                     Razdoblje revizije ispitnog postupka trajalo je od 1. siječnja do 31. prosinca 2020.
                  
               1.4.   Zainteresirane strane
         
         
                     (6)
                  
                  
                     Komisija je u Obavijesti o pokretanju postupka pozvala Severstal i njegova povezana društva da u utvrđenom roku dostave odgovor na upitnik. O pokretanju ispitnog postupka posebno je obavijestila podnositelja zahtjeva i nadležna tijela zemlje izvoznice te ih pozvala na sudjelovanje. Komisija je pozvala i druge strane da se jave i iznesu svoja stajališta pod uvjetom da postoji objektivna veza između njihovih aktivnosti i proizvoda iz postupka revizije.
                  
               2.   POVLAČENJE ZAHTJEVA I PREKID POSTUPKA
         
         
                     (7)
                  
                  
                     Podnositelj zahtjeva je 18. ožujka 2022. obavijestio Komisiju o povlačenju zahtjeva za djelomičnu privremenu reviziju.
                  
               
                     (8)
                  
                  
                     Na temelju članka 9. stavka 1. osnovne uredbe postupak se može završiti ako se zahtjev povuče osim ako je završetak protivan interesu Unije.
                  
               
                     (9)
                  
                  
                     Ispitnim postupkom nisu otkriveni nikakvi razlozi zbog kojih bi završetak revizije ispitnog postupka bio protivan interesu Unije.
                  
               
                     (10)
                  
                  
                     Komisija je zaključila da bi djelomičnu privremenu reviziju ograničenu na ispitivanje dampinga društva Severstal trebalo završiti bez izmjene mjera na snazi.
                  
               3.   OBJAVA
         
         
                     (11)
                  
                  
                     Komisija je obavijestila zainteresirane strane o svojoj namjeri da završi ispitni postupak zbog povlačenja zahtjeva i pozvala ih da dostave primjedbe. Nijedna zainteresirana strana nije uložila prigovor na završetak postupka.
                  
               
                     (12)
                  
                  
                     Ova je Odluka u skladu s mišljenjem Odbora osnovanog u skladu s člankom 15. stavkom 1. osnovne uredbe,
                  
               DONIJELA JE OVU ODLUKU:
         
            Članak 1.
            Završava se djelomična privremena revizija dampinške pristojbe koja se primjenjuje na uvoz određenih plosnatih valjanih proizvoda od željeza, nelegiranog čelika ili ostalih legiranih čelika, neovisno jesu li u kolutima ili ne (uključujući proizvode koji su odrezani na određenu dužinu i „uske trake”), samo toplovaljanih i dalje neobrađenih, koji nisu platirani niti prevučeni te koji su trenutačno razvrstani u oznake KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (oznaka TARIC 7225191090), 7225 30 90, ex 7225 40 60 (oznaka TARIC 7225406090), 7225 40 90, ex 7226 19 10 (oznake TARIC 7226191091 i 7226191095), 7226 91 91 i 7226 91 99, podrijetlom iz Rusije.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 12. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  Provedbena uredba komisije (EU) 2017/1795 оd 5. listopada 2017. o uvođenju konačne antidampinške pristojbe na uvoz određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Brazila, Irana, Rusije i Ukrajine te o završetku ispitnog postupka u vezi s uvozom određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Srbije (SL L 258, 6.10.2017., str. 24.).
         
            (3)  SL C 18, 18.1.2021., str. 36.